– Кнігі – гэта адно, а сустрэча з прыемным чалавекам, які ведае сваю справу – іншае. Радуемся Якімаўне, як роднаму чалавеку. Толькі такія, як яна, будуць і ў сцюжу, і ў спякоту прывозіць нам кнігі. Дай Бог ёй здароўя. Заўсёды падкажа, параіць, што пачытаць, што выбраць. І заўсёды спытае, як здароўе. Усіх ведае па імёнах. Вельмі добрая, сонечная жанчына. Такое адчуванне, што яна ніколі не злуецца. Яна так умее да сябе схіліць людзей, што нават тыя, хто і не хацеў чытаць, пачынаюць любіць кнігу. Сапраўдны інтэлігентны чалавек, які падладжваецца пад усіх. Вось пра яе і пішыце, а не пра нашу глуш, — наперабой расхвальваюць бібліятэкарку чытачы.